b"\n_START_ARTICLE_\nMarmuras\n_START_PARAGRAPH_\nMarmuras\xc2\xa0\xe2\x80\x93 metamorfin\xc4\x97 uoliena, susidariusi i\xc5\xa1 persikristalizavusios klinties arba dolomito. Marmuras sudarytas i\xc5\xa1 mineralo kalcito (CaCO\xe2\x82\x83). Naudojamas statini\xc5\xb3 apdailai, skulpt\xc5\xabroms.\n_START_SECTION_\nSusidarymas\n_START_PARAGRAPH_\nMarmuras susidaro i\xc5\xa1 karbonatini\xc5\xb3 uolien\xc5\xb3, da\xc5\xbeniausiai klinties ir dolomito, vykstant metamorfizmo, o tiksliau regioninio ar kontaktinio metamorfizmo procesams. Marmurams susidaryti reikalinga auk\xc5\xa1ta temperat\xc5\xabra ir sl\xc4\x97gis, tod\xc4\x97l marmure paprastai nelieka joki\xc5\xb3 fosilij\xc5\xb3._NEWLINE_Metamorfizuojantis ypatingai \xc5\xa1variai klin\xc4\x8diai, gaunasi balta marmuro spalva. Kitos spalvos ar juostel\xc4\x97s atsiranda d\xc4\x97l \xc4\xafvairi\xc5\xb3 priemai\xc5\xa1\xc5\xb3, da\xc5\xbeniausiai molio, sm\xc4\x97lio, aleurito, gele\xc5\xbeies oksido.\n_START_SECTION_\n\xc5\xbdod\xc5\xbeio kilm\xc4\x97\n_START_PARAGRAPH_\nMarmuro pavadinimas kilo i\xc5\xa1 graik\xc5\xb3 kalbos \xc5\xbeod\xc5\xbeio marmaros 'spindintis akmuo'."